Yra keli klausimai, į kuriuos atsakę, lengvai nuspręsite, kuris maršrutas Jums tinkamiausias: Kiek laiko norėsite plaukti (nepamirškite įtraukti sustojimo pertraukėlės laiko, jei maršrutą rinksitės kiek ilgesnį, nei 2 valandos); Ar norėsite, kad plaukimo metu būtų kliūčių (medžių užvartos, užtvankos); Ar norėsite plaukti ežerais, upėmis ir ežerais, tik upe. Beja, kuo didesne grupe plauksite, tuo plaukimas bus ilgesnis. Pavyzdžiui, plaukiant tuo pačiu maršrutu dviese užtrunkate 4 valandas, o plaukianti 10 asmenų grupė gali užtrukti ir iki 5 valandų.